Diari Oficial de la Generalitat Valenciana


Sumari del DOGV 5523, del 30-05-2007 (2007/6223)

RESOLUCIÓ de 10 d'abril de 2007, de la directora general de Tributs, per la qual es resol incloure l'acció XQI@-6 del model 600 d'autoliquidació de l'Impost sobre Transmissions Patrimonials i Actes Jurídics Documentats, en la Relació d'Accions de l'annex I de l'Ordre de 21 de novembre de 2003, de la Conselleria d'Economia, Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions-liquidacions dels tributs la gestió dels quals és competència de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5523

Data del DOGV
:   30-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6223


Data del document
:   10-04-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * legislació
    * telecomunicació
    * hisenda regional
    * telemàtica
    * impost
    * transmissió de dades
    * procediment administratiu
    * declaració fiscal
    * capacitat jurídica
    * impost sobre transmissions patrimonials

RESOLUCIÓ de 10 d'abril de 2007, de la directora general de Tributs, per la qual es resol incloure l'acció TPZ@-9 del model 600 d'autoliquidació de l'Impost sobre Transmissions Patrimonials i Actes Jurídics Documentats, en la Relació d'Accions de l'annex I de l'Ordre de 21 de novembre de 2003, de la Conselleria d'Economia, Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions-liquidacions dels tributs la gestió dels quals és competència de la Generalitat. [2007/6223]
Vist l'informe, de data 16 d'octubre de 2006, sobre l'avaluació dels resultats de les proves d'acceptació del sistema EIB@-1 del model 600 del Sistema d'Ajuda a la Recepció d'Autoliquidacions (SAR@).
Vist l'informe tècnic, de data 16 d'octubre de 2006, de l'Àrea d'Organització i Sistemes d'Informació de la Conselleria d'Economia, Hisenda i Ocupació, relatiu al projecte CIT@-2 del model 600, emés en compliment de l'article 22 del Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana.
Vist l'informe favorable emés l'11 de gener de 2007, relatiu a l'aprovació i posada en marxa del sistema AAU@-8-416- Gestió del cobrament de tributs, de la Direcció General de Telecomunicacions i Investigació, com Autoritat Autentificadora, d'acord amb la disposició addicional tercera del mencionat Decret 96/1998, de 6 de juliol.
Atés que esta Direcció General té gran interés a posar a disposició dels ciutadans i dels professionals que habitualment actuen per mandat d'aquells, la utilització de tècniques i mitjans electrònics informàtics i telemàtics d'ajuda al compliment de les seues obligacions tributàries i que, a este efecte, resulta especialment útil el sistema SAR|@, aprovat mitjançant la disposició addicional primera de l'Ordre de 21 de novembre de 2003, de la Conselleria d'Economia, Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions-liquidacions dels tributs la gestió dels quals és competència de la Generalitat, i dins d'ell el nivell SAR|@-5, que habilita per a la presentació massiva o per lots, bé de forma centralitzada, a través d'entitats o associacions. o bé de forma individual, que permet als tercers obligats a capturar les dades omplir el model corresponent des de les seues pròpies aplicacions de gestió i enviar-les telemàticament a l'administració tributària agrupades en lots.
Vist que, de conformitat amb el que disposa l'apartat dos de l'article primer de la mencionada Ordre de 21 de novembre de 2003, de la Conselleria d'Economia, Hisenda i Ocupació, l'accés a les tècniques electròniques, informàtiques i telemàtiques relatives a la presentació i, si és el cas, pagament per via telemàtica de declaracions, comunicacions, declaracions-liquidacions, autoliquidacions o qualssevol altres documents amb transcendència en relació amb els tributs la gestió dels quals és competència de la Generalitat s'efectuarà mitjançant l'habilitació d'utilitats, per a cada tipus o model de document amb transcendència tributària, en el sistema informàtic d'ajuda de la Generalitat a l'ompliment, presentació i, si és el cas, pagament d'estos models tributaris. A estos efectes, les tècniques habilitades, en el moment d'entrada en vigor d'esta ordre, figuren incloses, amb la denominació d'Accions, en l'annex. L'habilitació posterior de qualsevol utilitat, com resulta el supòsit de l'aplicació TJO@-9 del model 600, d'autoliquidació de l'Impost sobre Transmissions Patrimonials i Actes Jurídics Documentats, s'haurà de realitzar mitjançant resolució de la directora general de Tributs, resolc:
Autoritzar la inclusió de l'acció JKR@-2 del model 6000, d'autoliquidació de l'Impost sobre Transmissions Patrimonials i Actes Jurídics Documentats, en la Relació d'Accions de l'annex I de l'Ordre de 21 de novembre de 2003, de la Conselleria d'Economia, Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions-liquidacions dels tributs la gestió de les quals és competència de la Generalitat, amb les característiques que s'especifiquen a continuació i amb els formats i especificacions detallades que s'inclouen en els annexos A i B de la present resolució.Model B.2. Actes amb exempció provisional.Model B.3. Altres actes